PATVIRTINTA

Klaipėdos rajono paramos šeimai centro

direktoriaus 2022-08-11 įsakymu Nr. O-23

**KLAIPĖDOS RAJONO PARAMOS ŠEIMAI CENTRO INDIVIDUALIOS PRIEŽIŪROS DARBUOTOJO PAREIGYBĖS APRAŠYMAS**

**I. PAREIGYBĖ**

1. Pareigybės pavadinimas: Klaipėdos rajono paramos šeimai centro (toliau – Įstaigos) individualios priežiūros darbuotojas.
2. Pareigybės grupė: Įstaigos individualios priežiūros darbuotojas yra kvalifikuotas darbuotojas.
3. Pareigybės lygis: C.
4. Individualios priežiūros darbuotojas tiesiogiai pavaldus įstaigos socialiniam darbuotojui.
5. Individualios priežiūros darbuotoją priima į darbą ir atleidžia iš darbo įstaigos direktorius.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialiuosius reikalavimus:
   1. turėti ne žemesnį kaip vidurinį išsilavinimą ir/ar įgytą kvalifikaciją;
   2. žinoti pirmosios medicininės pagalbos teikimo būdus ir gebėti juos suteikti;
   3. gebėti nustatyti socialinių paslaugų gavėjų socialinius poreikius bei dalyvauti kartu su socialiniu darbuotoju sudarant individualius socialinės globos planus (ISGP);
   4. būti susipažinęs su Socialinių paslaugų įstatymu bei kitais teisės aktais, reglamentuojančiais socialines paslaugas, jų teikimą.

**III. ŠIAS PAREIGAS EINANČIO DARBUOTOJO FUNKCIJOS**

1. Įstaigos individualios priežiūros darbuotojas atlieka šias funkcijas:
   1. bendrauja ir bendradarbiauja su asmenimis iš socialinių paslaugų gavėjo socialinės aplinkos;
   2. atsižvelgdamas į asmens (šeimos) savarankiškumo lygį, pagal individualius asmens (šeimos) poreikius teikia pagalbą asmens kasdienio gyvenimo veikloje, skatinant asmenį (šeimą) būti savarankiška. Padeda:
      1. tvarkytis buityje ir namų ruošoje (tvarkyti kambarius, virtuvę, drabužių spintas, valyti paviršius, skalbti ir pan.);
      2. apsirūpinti maisto produktais ir ruošti maistą, maitintis;
      3. apsirengti, judėti, rūpintis asmens higiena (naudotis tualetu, maudytis ir pan.);
      4. naudotis asmeninėmis techninės pagalbos priemonėmis;
      5. užsiimti mėgstama veikla;
      6. mokėti mokesčius ir pan.
   3. teikia pagalbą sunkumų patiriančiam asmeniui (šeimai) rūpinantis vaikais nuo gimimo, užtikrinant jų saugumą, poreikių tenkinimą, ruošiant maistą ir maitinant, užtikrinant higieną, parenkant tinkamą aprangą, aprengiant, bendraujant, žaidžiant ir pan.;
   4. dalyvauja sudarant, peržiūrint individualios pagalbos asmeniui (šeimai) planą, vykdo socialinio darbuotojo ir (ar) jį kuruojančio darbuotojo pavedimus, siekiant įgyvendinti individualios pagalbos asmeniui (šeimai) planą;
   5. nuolat siekia atnaujinti savo teorines socialinio darbo žinias ir praktinius socialinio darbo įgūdžius bei gebėjimus;
   6. vykdo kitus įstaigos direktoriaus, socialinio darbuotojo nurodymus socialinių paslaugų teikimo klausimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_